
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2004 M. BALANDŽIO 15 D. ĮSAKYMO NR. D1-187 „DĖL APLINKOSAUGOS SĄLYGŲ PLAUKIOTI PAVIRŠINIUOSE VANDENS TELKINIUOSE PLAUKIOJIMO PRIEMONĖMIS IR PLŪDURIUOJANČIŲ PRIEMONIŲ ĮRENGIMO IR NAUDOJIMO, JŲ STATYMO IR (ARBA) ŠVARTAVIMO APLINKOSAUGINIŲ REIKALAVIMŲ PATVIRTINIMO“ PAKEITIMO

2023 m. birželio 5 d. Nr. D1-176
Vilnius


Pakeičiu Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginių reikalavimų, patvirtintų Lietuvos Respublikos aplinkos ministro 2004 m. balandžio 15 d. įsakymu Nr. D1-187 „Dėl Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginių reikalavimų patvirtinimo“, priedo 8 punktą ir jį išdėstau taip:
„8.	Trakų r.	Galvės ežeras (Trakų INP)	361,1	12030201	57-123	Akvatorijose, skirtose akademinio irklavimo, baidarių ir kanojų irklavimo sportui (treniruočių ir varžybų metu), taip pat teritorijų planavimo dokumentais nustatytose vandens turizmo trasose, kuriose teikiamos viešosios paslaugos, plaukiojimas leidžiamas savaeigėmis transporto priemonėmis visą plaukiojimo sezoną, suderinus savaeigių plaukiojimo priemonių variklių galingumą, jų skaičių su Trakų istorinio nacionalinio parko direkcija (toliau – direkcija) ir Trakų rajono savivaldybės administracija (toliau –savivaldybės administracija). Šiame ežere vykdomų buriavimo sporto renginių metu jų organizatoriai gali naudoti savaeiges plaukiojimo priemones saugumui užtikrinti visą plaukiojimo sezoną, plaukiant jomis ne mažesniu kaip 100 m atstumu nuo ežero kranto, suderinę renginio datą, savaeigių plaukiojimo priemonių variklių galingumą, jų skaičių su direkcija ir savivaldybės administracija.“




Aplinkos ministras	Simonas Gentvilas

